Christoffer Taxell

Lars Evald Christoffer Taxell (sündinud 14. veebruaril 1948 Turus) on soomerootslasest Soome poliitik ja Åbo Akademi endine kantsler. Aastatel 1985–1990 oli ta Soome Rootsi Rahvapartei esimees.

Ta lõpetas aastal 1972 Turu Ülikooli õigusteaduse kandidaadina.

Ta oli aastatel 1975–1991 Eduskunna liige. Aastatel 1979–1982 oli ta justiitsminister Mauno Koivisto II valitsuses, aastatel 1982–1983 Kalevi Sorsa III valitsuses ja aastatel 1983–1987 Kalevi Sorsa IV valitsuses. Aastatel 1987–1990 oli ta haridusminister Harri Holkeri valitsuses.

 Isiklikku 
Ka tema isa Lars Erik Taxell (1913–2013) oli poliitik, aastatel 1956–1966 Soome Rootsi Rahvapartei esimees. 

Christoffer Taxell on aastast 1974 abielus Rachel Nygård-Taxelliga; neil on kaks tütart.

Kategooria:Soome Rootsi Rahvapartei poliitikud
Kategooria:Soomerootsi poliitikud
Kategooria:Soome justiitsministrid
Kategooria:Soome rahandusministrid
Kategooria:Turu Ülikooli vilistlased
Kategooria:Sündinud 1948